Evensen vokste opp på Abelvær i Nærøy i Nord-Trøndelag. Han dro tidlig av sted for å gå på skole, først til Rørvik, senere til Brønnøysund. Etter en periode som sjømann var det musikken som tok det meste av tiden hans, og han var den første tiden med i band som Groovy og Tors Hammer. Fra 1977 til 1986 var han bassist i Sambandet til Åge Aleksandersen. I dag er han manager for bandet. På 90-tallet var han bassist i rockebandet Alt for damene.